ཕལ་ཆེར་ཉིས་སྟོང་བརྒྱད་ལོའི་དགུན་ཁའམ་ཡང་ན་ཉིས་སྟོང་དགུ་ལོའི་ལོ་འགོ་ཡིན་བསམ།ཁ་ཎ་སྒྲར་གནས་སྡོད་མདའ་ཚན་པ་མགོན་པོ་ཚེ་རིང་དང་གུས་བའི་དབར་ལ།ལྗང་བུ་ལགས་མཁས་དབང་ཡིན་མིན་དང་རྩོམ་རིག་གི་དེད་དཔོན་ཡིན་མིན་གྱི་རྩོད་པ་ཞིག་བྱུང་།རྩོད་པ་དེའི་སྙིང་དོན་ནི།མདའ་ཚན་པས་ལྗང་བུ་ལགས་མཁས་དབང་དང་དེད་དཔོན་རེད་གསུངས་།གུས་བས་མཁས་དབང་དང་དེད་དཔོན་མ་རེད་།སྙན་ངག་པ་ཞིག་རེད་ལབ།མཐའ་མ་དེར་།མདའ་ཚན་པས་ལྗང་བུ་རྩོམ་རིག་མཁས་དབང་ཡིན་པའི་ཁུངས་ལ།བོད་མི་རྩོམ་རིག་ཆེད་མཁས་བ་ཞིག་གི་སྐད་ཆ་འཁྱེར་ནས་ཡོང་།གང་ལྟར་།སྐབས་དེའི་རྩོད་པ་དེ་ཅོལ་ཆུང་གི་རྩོད་པ་ཞིག་ཡིན།རྩོད་པ་དེ་རྒྱག་མཁན་ཡང་ཅོལ་ཆུང་ཞིག་ཡིན།དཔེར་ན་།གུས་བ་ལྟ་བུ།